
                            APROBAT

                                                                                                                  PRIMAR

                                                                                                Dr. ing. Gheorghe Ciuhandu 

REFERAT

privind propunerea de modificare şi aprobare a Organigramei şi a Statului de Funcţii ale aparatului propriu de specialitate al Consiliului Local al Municipiului Timişoara


Având în vedere faptul că prin H.C. L. nr. 85/15.03.2005 a fost înfiinţată ca direcţie în aparatul propriu de specialitate al Consiliului Local al Municipiului Timişoara Direcţia Poliţia Comunitară, având în vedere prevederile art.9 al. (2) şi ale art.29 din Anexa la H.G. nr. 2295/2004 – pentru aprobarea Regulamentului – cadrul de organizare şi funcţionare a Poliţiei Comunitare şi complexitatea activităţii desfăşurate la nivelul Direcţiei Poliţia Comunitară, pentru o mai bună organizare, coordonare, îndrumare şi control al activităţii desfăşurate la nivelul acesteia, propunem modificarea Organigramei şi a Statului de Funcţii la Direcţia Poliţia Comunitară prin înfiinţarea unui post de director executiv adjunct.

Având în vedere propunerea Serviciului Juridic, materializată în Referatul nr. SC2005-17489/11.10.2005, propunem suplimentarea numărului de posturi din cadrul aparatului propriu de specialitate al Consiliului Local al Municipiului Timişoara după cum urmează:

· 1 funcţie publică de conducere – director executiv adjunct la Direcţia Poliţia Comunitară; 

· 10 funcţii publice de execuţie la Serviciul Juridic.

Menţionăm, de asemenea, că în urma ultimelor modificări legislative, s-a procedat la reorganizarea Inspectoratului de Protecţie Civilă în forma Serviciului pentru Situaţii de Urgenţă, serviciu public în subordinea Consiliului Local al Municipiului Timişoara, fără personalitate juridică.  

Faţă de cele de mai sus, propunem modificarea şi aprobarea Organigramei şi a Statului de Funcţii ale aparatului propriu de specialitate al Consiliului Local al Municipiului Timişoara, conform anexelor nr. 1 şi 2 la prezentul referat.

Secretar,                                                 Şef Birou Resurse Umane

                 Ioan Cojocari                                                           Rodica Driha

Avizat juridic,

Mirela Lasuschevici

